Diari Oficial de la Generalitat Valenciana


Sumari del DOGV 3998, del 14-05-2001 (2001/3838)

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni subscrit el 26 d'abril de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Teulada per a l'ampliació d'especialitats impartides pel Conservatori Elemental de Música de titularitat municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/3838


Data del document
:   20-04-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Teulada
    * administració local
    * cooperació administrativa
    * educació artística
    * música

RESOLUCIÓ de 20 d'abril de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni subscrit el 26 d'abril de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Teulada per a l'ampliació d'especialitats impartides pel Conservatori Elemental de Música de titularitat municipal. [2001/X3838]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Teulada, el 13 de març de 2001, una addenda al Conveni subscrit el 26 d'abril de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Teulada per a l'ampliació d'especialitats impartides pel Conservatori Elemental de Música de titularitat municipal, i en compliment del que estableix la clàusula quarta de l'addenda, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0134/2001, i que figura com a annex d'aquesta resolució.
  
València, 20 d'abril de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al Conveni subscrit el 26 d'abril de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Teulada per a l'ampliació d'especialitats impartides pel Conservatori Elemental de Música de titularitat municipal.
  
València, 13 de març de 2001
  
Reunits
  
D'una banda, l'Honorable Sr. Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 5 de desembre de 2000.
  
I de l'altra, el Sr. José Ciscar Bolufer, alcalde'president de l'Ajuntament de Teulada, facultat per al present acte per l'acord del ple del mencionat Ajuntament de data 7 de juliol de 2000 i assistit pel senyor secretari de la corporació.
  
Manifesten
  
1. El 26 d'abril de 1995 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Teulada, pel qual es va transformar la antiga Escola Municipal de Música en Conservatori Elemental de Música, i s'hi reconeix la validesa acadèmica oficial dels seus ensenyaments. El mencionat conveni preveu en la clàusula sèptima la modificació del seu contingut mitjançant la corresponent addenda.
  
2. L'Ajuntament de Teulada ha sol·licitat autorització per a l'ampliació dels seus ensenyaments amb la impartició de les especialitats de grau elemental de Trombó i Tuba.
  
3. De l'informe de la Unitat d'Inspecció Educativa es desprén que les titulacions presentades per a impartir els ensenyaments sol·licitats s'ajusten al que s'estableix en la legislació vigent aplicable.
  
Per tot això, en virtut de les competències que atorguen el Reial Decret 2.093/1983, de 28 de juliol, sobre traspàs de funcions i serveis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Teulada acorden subscriure la següent addenda al conveni firmat el 26 d'abril de 1995, conformement a les següents:
  
Clàusules
  
Primera
  
El Conservatori Elemental de Música de Teulada, de titularitat municipal, número de codi 37406835, ampliarà els seus ensenyaments amb les especialitats de grau elemental de Trombó i Tuba, que s'impartiran en les condicions docents, d'adscripció i obligacions previstes en el conveni de 26 d'abril de 1995, que es desenrotlla.
  
Segona
  
A l'objecte d'agilitar la tramitació dels expedients de modificació, dels termes de l'autorització del Conservatori, s'acorda modificar la clàusula sèptima del Conveni de 26 d'abril de 1995, la qual quedarà amb la redacció següent:
  
«Sèptima
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per Ordre del conseller de Cultura i Educació».
  
Tercera
  
Els efectes acadèmics d'aquesta addenda s'entendran a partir del curs acadèmic 1999/2000.
  
Quarta
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació,
  
MANUEL TARANCÓN FANDOS
  
L'alcalde-president de l'Ajuntament de Teulada,
  
JOSÉ CISCAR BOLUFER